cyanic-selkie/wikianc huggingface dataset:
Magnetochemie
Hoewel die koolstofverbindings wat die onderwerp van die organiese chemie is, ook interessante magnetiese eienskappe kan besit wat bestudeer word, is die magnetochemie hoofsaaklik 'n tak van die anorganiese chemie en veral van die fisiese chemie van die oorgangsmetale en die lantaniede. Dit hang saam met die feit dat d-elektrone en f-elektrone kleiner wisselwerkings met buuratome ondergaan as s- of p-elektrone, waardeur hulle dikwels meer ongepaarde elektronespins kan behou. Hierdie ongepaarde spins veroorsaak 'n verskeidenheid van magnetiese eienskappe, soos ferromagnetisme, ferrimagnetisme, antiferromagnetisme, paramagnetisme en diamagnetisme.
Die vraag of spins gepaard raak of ongepaard bly word dikwels aangedui met die begrip spintoestand.
Susseptibiliteit
'n Belangrike metode om die magnetiese eienskappe van 'n stof te bestudeer is om sy magnetiese susseptibiliteit of vatbaarheid \chi te meet. Hierdie grootheid is gedefinieer as die eweredigheidskonstante tussen die magnetiese veld H en die magnetisasie M wat dit opwek:
Daar is verskeie instrumente wat hiervoor gebruik kan word; die bekendste is die Faraday-balans, wat 'n inhomogene magnetiese veld H gebruik wat 'n lineêre veldgradiënt besit. Die krag waarmee 'n monster in hierdie inhomogene veld aangetrek word is:
Hierdie krag vergroot die skynbare gewig van die monster en dit word soos 'n gewig bepaal. Gewoonlik word die susseptibiliteit \chi (T) as funksie van die temperatuur bepaal, dikwels vanaf kriogene temperature soos 77 K (kookpunt van ) of selfs 4,2 K (kookpunt van He). Dit vereis egter 'n toestel waarin die temperatuur van die monster in 'n Dewar-kriostaat gereël word.
Die susseptibiliteit word gewoonlik per mol van die bestudeerde stof uitgedruk: die molêre susseptibiliteit \chi_M
Diamagnetiese afstoting
Diamagnete word deur 'n magnetiese veld afgestoot en die waarde van \chi_M is dus negatief. Hierdie effek is taamlik swak en die waarde is klein. Alle materiale vertoon diamagnetiese afstoting, hoewel dit dikwels deur ander magnetiese effekte oorskadu word.
Stowwe wat geen ongepaarde elektronspins bevat is net diamagneties en hulle diamagnetiese susseptibiliteit word hoofsaaklik deur die totale aantal elektrone bepaal.
'n Goeie voorbeeld is die alkane :
Magnetiese aantrekking
Aaantrekking deur 'n magnetiese veld kan optree indien die materiaal ongepaarde elektrone bevat. Dit lewer 'n positiewe bydrae tot die susseptibiliteit wat die negatiewe afstotende bydrae volledig kan oorskadu. Hoe groot die aantrekking is hang egter van 'n groot aantal faktore af.
Paramagnetisme
Die eenvoudigste geval is wanneer die ongepaarde spins in die materiaal onafhanklik van mekaar op die magnetiese veld reageer. In hierdie geval sal die susseptibiliteit Curie se wet volg:
Die konstante C_{mol} word die Curie-konstante genoem. Sy grootte word bepaal deur die aantal ongepaarde spins N in die materiaal en die grootte van die elektronspin S saam met die baanmoment L.
Die sipn-baankoppeling tussen die twee kwantumgetalle L en S kan in die benadering van Russel-Saunders in 'n kwantumgetal J saamgevat word:
Vir die 3d-elemente is die invloed van die spin-baankoppeling nie so groot nie en kan die faktor  deur die spin only-waarde {g}^2S(S+1) benader word. Die Russel-Saunders-benadering werk goed vir 4d-, 5d- en vroeë 4f-elemente.
Verwysings
.
Maurice Benard
Maurice Benard (gebore 1 Maart 1963) is 'n Amerikaanse akteur. Hy is bekend vir sy rolle in die rolprente Mi vida loca (1993) en Joy (2015), en in die televisiereekse General Hospital (1963) en All My Children (1970).
Pachychalina schmidti
Die spons behoort tot die genus Pachychalina en tot die familie Niphatidae. Die wetenskaplike naam van die spesie is die eerste keer geldig gepubliseer in 1902 deur Lundbeck.
Claus Clausen (akteur)
Claus Clausen (15 Augustus 1899 – 25 November 1989) was 'n Duitse akteur. Hy was bekend vir sy rolle in die rolprente Westfront 1918 (1930), Our Flags Lead Us Forward (1933), Der Feuerteufel (1940), en Kolberg (1945).
Babiana tritonioides
Babiana tritonioides is 'n meerjarige blomplant en geofiet wat tot die genus Babiana behoort. Die spesie is endemies aan die Noord-Kaap. Dit kom van die suidelike Richtersveld tot by Komaggas voor en word bedreig deur oorbeweiding.
Drava
Die Drava (Duits: Drau, [ˈdʁaʊ]; Hongaars: Dráva, [ˈdraːvɒ]; Kroaties: Drava, [drǎːʋa]; Sloweens: Drava, [ˈdɾàːʋa]; Latyn: Dravus) is 'n groot oos-vloeiende rivier in suidelike Sentraal-Europa. Die rivier, met 'n lengte van 710 km, vorm die vierde grootste sytak van die Donau na die Tisza, Sava en Proet (volgens sy gemiddelde afloop van 670 m³/s is die Drava die vierde waterrykste takrivier ná die Sava, Tisza en Inn).
Die Drava ontspring net noord van die Neunerkofel in die Pustervallei by Toblach, Suid-Tirol, Italië, in die Alpe, net wes van die grens tot Oostenryk. Net wes en in dieselfde vallei ontspring die Rienz, 'n sytak van die Adige. Aansluitend vloei die Drava in 'n oostelike rigting deur Suid-Oostenryk net noord van die grense tot Italië en Slowenië deur die deelstate Tirol en Karintië. Die grootste stad aan die Oostenrykse gedeelte van die Drava, hier Drau genoem, is Villach, net suid van die Karintiese hoofstad Klagenfurt. Aansluitend bereik die Drava Slowenië en vloei deur die stad Maribor, voordat die rivier Kroasië bereik. Hier vorm die Drava vir 'n lang stuk die grens met Hongarye, voordat hy oos van Osijek in die Donau uitmond, oorkant die grens met Serwië.
Geskiedenis
In antieke tye is die Drava Dravus genoem, vergelyk Sanskrit: द्रवति, dravati, "vloei". Die naam is dalk van Keltiese of Illiriese oorsprong. Na die rivier is al deur antieke skrywers soos Plinius die ouere (Draus), Sextus Rufus (Dravus) en Strabo (Drabos) verwys.
Meaghan Rath
Meaghan Rath (gebore 18 Junie 1986) is 'n Kanadese aktrise en vervaardiger. Sy is bekend vir haar rolle in die televisiereekse Being Human (2011), New Girl (2011), Banshee (2013), en Rogue (2013).
Roy Castle
Roy Castle (31 Augustus 1932 – 2 September 1994) was 'n Engelse akteur. Hy was bekend vir sy rolle in die rolprente Dr. Terror's House of Horrors (1965), Dr. Who and the Daleks (1965), The Plank (1967), en Carry On... Up the Khyber (1968).
Pachydictyum
Pachydictyum is 'n genus van sponsdiere uit die klas van die Demospongiae (gewone sponse).
Sabang
Sabang is 'n stad en lê in die provinsie Atjeh in Indonesië op die eiland Weh.
22ste Dinastie van Egipte
Die 22ste Dinastie van Antieke Egipte (ook Dinastie XXII geskryf) word saam met die 21ste Dinastie en die 23ste tot die 25ste Dinastie beskou as die land se Derde Oorgangstydperk.
Die dinastie het aanvanklik van die stad Boebastis af regeer. Dit is gestig deur Osorkon die Ouere, die eerste Libiese farao van Egipte.
Heersers
Die bekende heersers van die 22ste Dinastie was:
! scope=col width="15%" | Farao ! scope=col width="20%" | Troonnaam ! scope=col width="15%" | Bewind
Libiese regering
Die farao's van die 22ste Dinastie was Libiërs wat van omstreeks 943 tot 720 v.C. regeer het. Volgens die Egiptiese historikus Manetho het die dinastie sy oorsprong in Boebastis gehad, maar die konings het van Tanis af regeer; dit was hul hoofstad en die plek waar hulle begrawe is.
Eksterne skakels
Dritte Zwischenzeit (Ägypten)
Freya Ravensbergen
Freya Ravensbergen is 'n Kanadese aktrise, vervaardiger, en regisseuse. Sy is bekend vir haar rol in die rolprent Fucking My Way Back Home (2018).
Sava
Die Sava (Sloweens: [ˈsàːʋa]; Serwo-Kroaties: [sǎːʋa]; Serwiese Cyrillies: Сава) is 'n groot oos-vloeiende rivier in suidelike Sentraal-Europa. Die rivier, met 'n lengte van 990 km, vorm die tweede grootste sytak van die Donau na die Tisza (volgens sy gemiddelde afloop van 1 609 m³/s is die Sava die waterrykste takrivier). Die Sava vorm die noordelike grens van die Balkanskiereiland en die suidelike grens van die Pannoniese Laagvlakte. Die Sava vloei deur drie nasionale hoofstede: die Sloweense Ljubljana, die Kroatiese Zagreb en die Serwiese Belgrado. Altesaam meer as agt miljoen mense leef in die Sava-bekken, veral Bosniërs, Kroate, Serwiërs en Slowene. Die Sava-bekken word in die suide deur die Dinariese Alpe begrens.
Babiana toximontana
Babiana toximontana is 'n meerjarige blomplant en geofiet wat tot die genus Babiana behoort. Die spesie is endemies aan die Wes-Kaap en kom aan die voorheuwels van die Matsikammaberge en die Gifberg voor. Dit is deel van die Bokkeveld fynbos. Die plant het 'n voorkomsgebied van 75 km² en daar is vyf subpopulasies. Die spesie word bedreig deur die rooibostee bedryf wat van sy habitat oorgeneem het.
Sava
Die Sava ontstaan deur die saamvloei van Sava Bohinjka en Sava Dolinka naby Radovljica, Slowenië, in die Alpe, net suid van die grens met Oostenryk. Aansluitend vloei die Sava in 'n suidoostelike rigting en bereik die Sloweense hoofstad Ljubljana. Van hier af vloei die rivier verder in 'n suidoostelike rigting en bereik Kroasië. Net ná die grens vloei die Sava deur die Kroatiese hoofstad Zagreb. Die rivier gaan voort in 'n suidoostelike rigting en vorm later vir 'n lang stuk die noordelike grens van Bosnië en Herzegowina met Kroasië. Verder oos vorm die Sava vir 'n kort stukkie die grens tussen Serwië en Bosnië en Herzegowina, voordat hy in 'n oostelike rigting vloei en in die Serwiese hoofstad Belgrado in die Donau uitmond.
Geskiedenis
In antieke tye is die Sava Savus genoem. Die naam is dalk afgelei van die Proto-Indo-Europese wortel *sewh1 ("om vloeistof te neem") en die agtervoegsel *eh2, sodat dit letterlik "wat [die grond] besproei" beteken.
Lisa Ray
Lisa Ray (gebore 4 April 1972) is 'n Kanadese aktrise. Sy is bekend vir haar rolle in die rolprente Bollywood/Hollywood (2002), Water (2005), I Can't Think Straight (2008), en Defendor (2009).
Babou Ceesay
Babou Ceesay (gebore 1979) is 'n Engelse akteur. Hy is bekend vir sy rolle in die rolprente Severance (2006), '71 (2014), Eye in the Sky (2015), en Free Fire (2016).
Maerua elegans
Maerua elegans is 'n struik wat deel is van die Capparaceae familie. Die spesie is endemies aan die Demokratiese Republiek die Kongo.
Banten
Banten (vroeër in Nederlands Bantam) is 'n stad in die provinsie Banten in Indonesië. Banten is die ou hoofstad van die sultanaat; Serang is nou die administratiewe hoofstad van die nuwe provinsie. Tot 2000 lê Banten in die provinsie Wes-Java.
Pachychalina subcapitata
Pachychalina subcapitata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Pachychalina en tot die familie Niphatidae. Die wetenskaplike naam van die spesie is die eerste keer geldig gepubliseer in 1961 deur Lévi.
Probolinggo
Probolinggo is 'n stad en lê in die provinsie Oos-Java in Indonesië.
Burgemeester
Nederlands-Indiese tyd: F.E. Meijer (1929-1937); L.A. de Graaff (1937-1940); L. Noë (1940-1942).
Toerisme
Die stad lê aan die voet van die vulkaan Bromo.
Lys van simfonieë deur Joseph Haydn
Joseph Haydn (1732-1809) het in totaal 106 simfonieë gekomponeer. Van dié simfonieë, beskik 104 oor katalogusnommers wat in 1908 toegeken is deur Eusebius Mandyczewski. In die daaropvolgende dekades is verskeie foute (veral wat die lae nommers betref) in die kronologie ontdek. Die Mandyczewski nommers was egter reeds so wyd in gebruik dat toe Anthony van Hoboken sy katalogus van Haydn se werke saamgestel het, hy die Mandyczewski nommers geǐnkorporeer het in Katalogus I (Simfonie No. 34 word bv. gelys as Hob. I/34). In die tydperk is twee bykomende simfonieë ontdek (naamlik Simfonie "A" en Simfonie "B"), wat die totale getal simfonieë op 106 te staan laat kom het.
Die simfonieë
Hoboken sluit vier verdere werke in sy "Simfonie" kategorie (Hob. I) in:
Ten spyte van bogenoemde word die getal simfonieë deur Haydn gewoonlik aangegee as 106.
Uitgebreide en volledige opnames
Verskeie dirigente het 'n aantal opnames van Haydn se simfonieë (nie volledig nie) op langspeelplate opgeneem, insluitend drie, Hermann Scherchen, Max Goberman, en Derek Solomons, wie se pogings in die geheel of gedeeltelik op CD heruitgegee is. In die sestigerjare het Leslie Jones sowat vyftig van Haydn se simfonieë saam met The Little Orchestra of London gedirigeer. Hoewel Jones nie periode-instrumente gebruik het nie, was hy dalk een van die eerste dirigente wat van kleinskaalse orkeste gebruik gemaak het. Vier dirigente het die volledige simfonieë van Joseph Haydn opgeneem.
Christopher Hogwood sou 'n volledige siklus van die Haydn-simfonieë saam met die Academy of Ancient Music (AAM) vir Decca Records se Éditions de l'Oiseau-Lyre handelsmerk opneem in 'n totaal van 15 volumes, wat elk 3 CD's sou bevat. Tussen 1990 en 2000 is altesaam 10 van hierdie volumes kommersieel op CD vrygestel; hierdie volumes bevat nommers 1–75, plus die twee vroeë simfonieë genommer 107 en 108, en word in 'n teoreties-chronologiese volgorde eerder as numeriese volgorde aangebied. Die programboekies wat in elk van hierdie 10 volumes vervat is, is in ooreenstemming met die volledige inhoud van die 15 volumes. Voor die aanvang van hierdie projek het Hogwood en die AAM vier van Haydn se latere simfonieë (94, 96, 100 en 104) vir L'Oiseau Lyre opgeneem, wat op langspeelplate en later op CD vrygestel is. Die laaste vyf van die reeks van 15 volumes is nooit vrygestel nie, alhoewel ten minste nommers 76 en 77 opgeneem is, wat 'n beperkte vrystelling op CD via BBC Music Magazine gehad het.
In 1990 is daar 'n verdere poging gemaak om die volledige Haydn-siklus op periode-instrumente op te neem, met die Hanover Band wat vanaf die klawerbord gelei is deur Roy Goodman vir Hyperion Records. Ongelukkig het die nodige fondse vir die projek in 1994 opgedroog, nadat 57 simfonieë reeds op 17 CD's vrygestel is.
Babiana tubaeformis
Babiana tubaeformis is 'n meerjarige blomplant en geofiet wat tot die genus Babiana behoort en is deel van die fynbos. Die spesie is endemies aan die Wes-Kaap en kom op die Piketberg voor. Dit het 'n voorkomsgebied van 16 km² en daar is twee subpopulasies. Die plant het van sy habitat verloor aan gewasverbouing en word verder bedreig deur te veel brande, indringerplante en oorbeweiding.
Grey's Pass
Die Grey’s Pass (Greyspas) oor die Olifantsrivierberge het in onbruik verval met die opening van die Piekenierskloofpas.
Die aanvanklike roete oor hierdie berge was ‘n voetpad van die Khoisan. Ongeveer hierdie koers is ook gevolg deur die geselskappe van Jan Danckaert in 1660, Pieter Cruythoff in 1661, Simon van der Stel in 1685, Carl Peter Thunberg in 1773 en Hinrich Lichtenstein in 1803.
Thomas Bain het hier ‘n roete oor die Piekenierskloof uitgemeet op ‘n afstand van ongeveer 2km vanaf die oorspronklike voetpad. Op 17 Februarie 1857 het hy met ‘n span bandiete aan die pas begin bou en na slegs anderhalwe jaar was die nuwe pas voltooi. Met die amptelike opening op 17 November 1858 is dit na die goewerneur, sir George Grey, vernoem. Die geleidelike helling van die nuwe pas het dit uitstekend geskik gemaak vir die gebruik daarvan deur ‘n kar en perde.
Lys van simfonieë deur Joseph Haydn
Uitgebreide en volledige opnames
Dirigent Michael Fendre het 'n webwerf ontwikkel wat skakels bevat na al die opgeneemde simfonieë onder leiding van Antal Dorati, Adam Fischer en Christopher Hogwood. Die webwerf bevat ook feite, ontledings en 'n partituur van elke simfonie.
Grey's Pass
Die latere Piekenierskloofpas tussen Eendekuil en Citrusdal volg ‘n ander roete, alhoewel dit die Grey’s Pass by die kruin kruis. Dele van die ou pas word egter nog deur boere gebruik.
Let Wel
'n Kort straatjie tussen Koningin Victoriastraat en Oranjestraat in die middestad van Kaapstad staan ook bekend as Grey’s Pass.
Victor Colani
Victor Colani (30 Oktober 1895 – 25 November 1957) was 'n Duitse akteur. Hy was bekend vir sy rolle in die rolprente Stolz weht die Flagge schwarz-weiß-rot (1916), Das Haus gegenüber (1918), Die Blitzzentrale (1921), en Alt Heidelberg (1923).
Babiana tubiflora
Babiana tubiflora is 'n meerjarige blomplant en geofiet wat tot die genus Babiana behoort en is deel van die fynbos. Die spesie is endemies aan die Wes-Kaap. Die spesie kom voor van Lambertsbaai tot by Stilbaai en in die binneland tot by Darling en Piketberg. Die plant het van sy habitat verloor op die Kaapse Vlakte.
Maerua friesii
Maerua friesii is 'n struik wat deel is van die Capparaceae familie. Die spesie is inheems in Demokratiese Republiek die Kongo, Malawi, Tanzanië en Zambië.
Condé Nast
Condé Nast is 'n wêreldwye massmediamaatskappy wat in 1909 deur Condé Montrose Nast gestig is en deur Advance Publications besit word. Sy hoofkwartier is in die sakedistrik van Laer Manhattan in New York, VSA.
Die maatskappy se mediaprodukte word gekoop deur meer as 72 miljoen lesers in druk, 394 miljoen in digitaal en 454 miljoen oor sosiale platforms. Dit sluit in Vogue, The New Yorker, GQ, Glamour, Architectural Digest, Vanity Fair, Pitchfork, Wired en Bon Appétit. Anna Wintour, hoofredakteur van die Amerikaanse Vogue, is die artistieke direkteur en globale hoofinhoudbeampte.
In 2011 is Condé Nast Entertainment gestig om rolprente, televisie, sosiale en digitale video en virtuele werklikheid te ontwikkel.
Swinging London
Swinging London is 'n sambreelterm wat gebruik word om na verskillende aspekte van Londen se kulturele lewe en modewêreld te verwys soos dit gedurende die 1960's ontwikkel en gefloreer het.
Die meeste verskynsels, wat daarmee verbind word, was jeuggedrewe, waarby die klemtoon op alles geval het wat destyds as nuut en modern ervaar is. Ná jare vol ontberings - kos en verbruiksgoedere was in die Verenigde Koninkryk ook ná die einde van die Tweede Wêreldoorlog nog jare lank gerantsoeneer - het die Britse ekonomie in die sestigerjare stewig herstel en ook vir die werkersklas het loonvlakke merkbaar gestyg. Politieke veranderinge en sosiale vooruitgang het aanleiding tot 'n golf van optimisme, maar ook hedonisme gegee.
Die eerste breedvoerige beskrywing van kulturele ontwikkelinge in die Britse hoofstad, wat as "Swinging London" omskryf is, is in die Amerikaanse nuustydskrif Time Magazine se uitgawe van 15 April 1966 gepubliseer.
Lega Nord
Lega Nord (Italiaans: Noordelike Liga, ook bekend as Lega; volledige naam: Lega Nord per l’indipendenza della Padania) is 'n politieke party (volgens sy eie beskouing politieke massabeweging) in Italië, gestig in 1991. Aanvanklik was die party hoofsaaklik in die noorde van Italië aktief waar dit vir die onafhanklikwording van welvarende Noord-Italiaanse streke (as fiktiewe gewes Padanië ) en beperkings op immigrasie gepleit het.
In sy beginjare het lede en aanhangers histories-politieke pelgrimstogte na die bron van die Porivier onderneem wat aan die voet van die Piëmontese bergpiek Monte Viso geleë is. In Italiaanse media is na die Lega Nord dikwels verwys as Partito del Carroccio. Die caroccio was 'n groot ossewa wat deur die Middeleeuse Italiaanse stadstate en republieke tydens triomfoptogte gebruik is en in Noord-Italië steeds as 'n simbool van stedelike onafhanklikheid beskou word. 'n Ridder met getrokke swaard was deel van hierdie simboliek. Hy herinner aan die Lombardiese Liga se oorwinning oor die magte van keiser Frederik Barbarossa in die 12de eeu en versinnebeeld die stryd teen vreemde oorheersing.
Intussen beskou die Lega homself as 'n party met 'n program vir die hele Italië. Met die algemene verkiesing van 2018 het dit sy naam in ooreenstemming met hierdie beleid vir die nasionale verkiesingsveldtog verander na Lega. Ná 'n aantal omwentelinge in die politieke stelsel van Italië met ontbindings, samesmeltings en die stigting van nuwe partye binne alle politieke strominge is Lega Nord die oudste groot party wat steeds aktief is. Sy ledetal beloop meer as 100 000. Die huidige partyleier is Matteo Salvini.
Tans is die Lega op pad om Italië se grootste volksparty te word. Twee van Italië se welvarendste en ekonomies voorste nywerheidstreke, Lombardye en Veneto, word deur die Lega Nord geregeer. In die Europese verkiesing op 26 Mei 2019 het die Lega meer as 34 persent van die uitgebragte stemme op hom verenig. Baie van sy kiesers is voormalige aanhangers van Italië se kommunistiese party - 'n feit wat deur buitelandse waarnemers, wat die party as "ver-regs" bestempel, dikwels verswyg word.
Pachydictyum globosum
Pachydictyum globosum is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
29ste Dinastie van Egipte
Die 29ste Dinastie van Antieke Egipte (ook Dinastie XXIX geskryf) is deur Nepherites I gestig deurdat hy Amyrteus van die 28ste Dinastie verslaan en hom later in Memphis laat teregstel het. Nepherites het Mendes sy hoofstad gemaak. Dié kort dinastie word beskou as deel van die Laat Tydperk.
! scope=col width="15%" | Farao ! scope=col width="15%" | Bewind
Maerua endlichii
Maerua endlichii is 'n struik wat deel is van die Capparaceae familie. Die spesie is inheems in Ethiopië, Kenia, Tanzanië en Zambië.
Prins Eudes
Huwelike
Prins Eudes is die eerste keer op 6 Junie 1966 getroud met Ana María de Moraes e Barros (gebore 1945, São Paulo), dogter van Luis de Moraes e Barros en sy vrou, María do Carma Cerqueira, omdat sy nie 'n lid was van 'n heersende of voorheen regerende familie, moes hy afstand doen van sy erfreg op homself en sy nageslag. Hulle is amptelik op 22 Maart 1976 geskei. Uit sy eerste huwelik het Prins Eudes twee kinders:
Op 26 Maart 1976 trou Eudes vir die tweede keer, Mercedes Williams Neves da Rocha. Saam het hulle vier kinders:
Ben Chaplin
Ben Chaplin (gebore 31 Julie 1969) is 'n Engelse akteur. Hy is bekend vir sy rolle in die rolprente The Thin Red Line (1998), Murder by Numbers (2002), Dorian Gray (2009), en Twixt (2011).
Babiana tubulosa
Babiana tubulosa is 'n meerjarige blomplant en geofiet wat tot die genus Babiana behoort. Die spesie is endemies aan die Wes-Kaap en kom vanaf Vredenburg tot by Mamre voor waar dit deel van die fynbos is. Die spesie het 'n voorkomsgebied van kleiner as 1 566 km² en daar is twintig subpopulasies. Die oorblywende subpopulasies word bedreig deur ontwikkeling op die Vredenburg-skiereiland, veral by Dwarskersbos, St. Helenabaai, Saldanha, Jacobsbaai en Langebaan. Rondom Mamre en Darling het die plant van sy habitat afgestaan aan gewasverbouing.
Volker von Collande
Volker von Collande (21 November 1913 – 29 Oktober 1990) was 'n Duitse akteur, regisseur, en skrywer. Hy was bekend vir sy rolle in die rolprente Das Bad auf der Tenne (1943), Fritze Bollmann wollte angeln (1943), Insel ohne Moral (1950), en Ich warte auf dich (1952).
Jennie Raymond
Jennie Raymond is 'n Kanadese aktrise. Sy is bekend vir haar rolle in die televisiereekse Blue Murder (2001) en Show Me Yours (2004).
KwaSithole
KwaSithole is 'n nedersetting in die Mtubatuba Plaaslike Munisipaliteit, Umkhanyakude-distriksmunisipaliteit in noordoostelike KwaZulu-Natal, Suid-Afrika.
KwaSithole is histories die tradisionele nedersetting van lede van die Sithole-stam, 'n onderafdeling van die Zoeloevolk.
Prinses Isabel Maria
Sy was die vierde van die twaalf kinders van prins Pedro Henrique, hoof van die Keiserlike Huis van Brasilië, en sy vrou, prinses Maria Elisabeth Met die einde van die Tweede Wêreldoorlog in Europa kan die Brasiliaanse keiserlike familie uiteindelik terugkeer na Brasilië, ná die ballingskap wat deur die republikeinse staatsgreep van 15 November 1889 opgelê is. Hy is opgelei in Brasiliaanse Katolieke godsdiensskole, in Petrópolis en Rio de Janeiro, en het letterkunde aan universiteite in Frankryk en Duitsland gestudeer. Benewens Portugees het hy Frans, Duits en Engels vlot gepraat. Gedurende die 1970's en 1980's het hy aan volwasse geletterdheidsprojekte gewerk en in die 1990's het hy in die toerismesektor gewerk. Hy het die Brasiliaanse Rooi Kruis gelei.
Cameron Bender
Cameron Bender (gebore 20 November 1974) is 'n Amerikaanse akteur, skrywer, en vervaardiger. Hy is bekend vir sy rolle in die rolprent Find Me (2014) en in die televisiereekse Bones (2005), The League (2009), en Rizzoli & Isles (2010).
Mazowerivier
Die Mazowerivier (tot 1980 bekend as die Mazoerivier) is 'n rivier wat in Zimbabwe en Mosambiek vloei. Mazowe beteken ‘’plek van die olifante’’.
Sytakke en damme
Die belangrikste sytakke van die Mazowe is die Nyaguwerivier en die Nyadirerivier. Hierdie rivierstelsel is baie gewild by gouddelwers. In die reëntyd rig die rivier dikwels skade aan op plase en nedersettings aan die oewers.
Net noord van Harare is die Mazowedam.
Geslagsdimorfie
Geslagsdimorfie is die verskynsel in die natuur dat onderskeid tussen verskillende geslagte maklik op uiterlike voorkoms getref kan word. Dit kan wees op grond van vorm, grootte, kleur en/of gedrag.
Kleur
Dekoratiewe dimorfie is een van die algemeenste soorte en kom veral voor by voëls en reptiele. Dit word hoofsaaklik gebruik vir mededinging om ’n maat se aandag.
Die pou is ’n bekende voorbeeld waar mannetjies en wyfies drasties verskil. Die mannetjie gebruik sy helderkleurige vlerke om die wyfie se aandag te trek. Die wyfies self het ’n vaal, bruin kleur. Die dramatiese vlerke van die mannetjie kan egter ook ’n las wees; dit maak hom opvallend vir vyande en kwesbaar omdat dit keer dat hy vinnig kan vlieg. Ook by fisante kan duidelik tussen mannetjies en wyfies onderskei word vanweë hul kleur.
Spesies met groter wyfies as mannetjies
Sommige spesies van die seeduiwel toon ook groot dimorfie. Die wyfies is van middelmatige grootte, terwyl die mannetjies baie klein en onderontwikkel is. Die mannetjie vind ’n wyfie en klou dan soos ’n parasiet aan haar vas; hy is nie veel meer as ’n spermvervaardigende liggaam nie.
Ook by plante kom dit voor dat vroulike plante heelwat groter as manlike plante is, soos die mossoort Dicranum en die lewermos Sphaerocarpos.
By voëls
Geslagsdimorfie by voëls kan wissel van groot uiterlike verskille tot geen duidelike uiterlike verskille nie.
Volstruise vertoon groot kleurverskille tussen die verskillende geslagte - die mannetjies swart en die wyfies vaalbruin. Die patroon is normaalweg dat die mannetjie helderder kleure as die wyfies het. Soms keer die patroon om, soos byvoorbeeld by die Kopereend waar die mannetjie valer en minder aantreklik is en die wyfie die helder wit kop vertoon.
By roofvoëls is dit weer algemeen dat die wyfies heelwat groter en swaarder as die mannetjies kan wees. Op grond van liggaamsgrootte en massa kan die verskillende geslagte van mekaar onderskei word.
Kleiner voëls vertoon meestal weinig uiterlike eienskappe waarmee die verskillende geslagte van mekaar onderskei kan word. Daar is sulke klein verskille tussen die mannetjies en wyfies van byvoorbeeld koesters, lewerike, dat 'n mens nie sommer die geslag van die voël op uiterlike kenmerke kan bepaal nie.
By visse
Dieselfde kleurverskille kom ook by baie visse voor. Manlike guppies is byvoorbeeld ook kleurryk en die wyfies meestal grys. Wyfies verkies helderkleurige bo valer mannetjies.
By sommige visse is daar ook ’n groot verskil in die grootte van die twee geslagte. ’n Voorbeeld is Lamprologus callipterus, waar die mannetjies tot 60 keer so groot soos die wyfies kan wees. Daar word geglo die mannetjies is so groot omdat hulle die leë skulpe versamel en verdedig waarin die wyfies broei. Die wyfies is klein sodat hulle in die skulpe kan pas.
In visse waar een dominante mannetjie met ’n klomp wyfies paar, speel grootte ook ’n belangrike rol. Wanneer daar ’n gebrek aan ’n dominante mannetjie in die sosiale hiërargie is, kan ’n wyfie in ’n mannetjie verander. Dit is onseker of wyfies skielik groter word wanneer hulle van geslag verander en of wyfies wat groter is, eerder van geslag sal verander as ’n klein wyfie.
By plante
Die meeste plante is hermafrodities, maar sowat 6% het manlike en vroulike weergawes. By plante waar saad deur besoekers soos voëls oorgedra word, lyk hulle gewoonlik dieselfde sodat albei besoekers kan lok. Die orgidee Catasetum is ’n uitsondering. Manlike blomme dra hul stuifmeel met geweld oor aan die besoekende bye. Dié bye sal dan ander manlike orgideë vermy en eerder die vroulike blomme besoek, wat anders as die manlike weergawes lyk. So word kruisbestuiwing bevorder.
Sommige plante soos sekere malvaspesies ondergaan ’n reeksdimorfie. Hulle kan hul helmknoppe ná ’n dag of twee afwerp wanneer daar nie meer stuifmeel aan is nie en van kleur verander terwyl die stamper ontwikkel. Diere wat stuifmeel oordra, is daarop ingesteld om te let op die presiese voorkoms en kleur van die blomme wat hulle besoek. Dit bespaar hulle energie en moeite, terwyl die blom ook daarby baat vind. Blomme kan ook wanneer hulle bestuif is, van kleur verander om besoekers weg te hou.
Soechoi Superjet 100
Die SSJ is deur Soechoi in samewerking met westerse vennote, waaronder die Italiaanse vervaardiger Alenia en die Amerikaanse maatskappy Boeing, ontwikkel. Die vliegtuig se ontwerp lyk baie op dié van Brasiliaanse Embraer E-stralers, die Kanadese Bombardier CSeries en die Dornier 728 (wat intussen gestaak is).
Die finale montering van die Soechoi Superjet 100-straler word by die vliegtuigvervaardigingsaanleg in Komsomolsk aan die Amoer gedoen, terwyl die SaM-146-enjins deur PowerJet, 'n gemeenskaplike Frans-Russiese onderneming, ontwerp en vervaardig word. Die straler word deur SuperJet International, 'n gemeenskaplike Italiaans-Russiese onderneming, bemark.
Op 21 April 2011 het die SSJ 100 sy eerste kommersiële passasiersvlug op die Armeense lugredery Armavia se roete tussen Jerewan en Moskou onderneem.
Indonesië 2012
'n Russiese Soechoi Superjet 100-95-straler met 45 mense aan boord het op 9 Mei 2012 tydens 'n demonstrasievlug teen 'n spoed van 800 kilometer per uur teen 'n bergwand van die onaktiewe, 2 200 meter hoë Indonesiese vulkaan Salak vasgevlieg en ontplof. Reddingswerkers, wat die vliegtuigwrak op die volgende dag ontdek het, het geen oorlewendes gevind nie. Aan boord was naas drie Russiese vlieëniers en twee lugwaardinne Indonesiese sakemans en bestuurders van plaaslike lugrederye, joernaliste en amptenare van die Russiese ambassade in Indonesië. Die reddingspoging in die afgeleë terrein is deur swaar mis bemoeilik.
Matteo Salvini
Matteo Salvini ( gebore 9 Maart 1973) is 'n Italiaanse joernalis en politikus wat sedert 22 Oktober 2022 as die visepremier van Italië en minister van infrastruktuur en vervoer in die 68ste naoorlogse Italiaanse regering dien. Salvini het ook tussen 1 Junie 2018 en 5 September 2019 as die visepremier en minister van binnelandse sake in die 66ste naoorlogse regering gedien. Hy verteenwoordig die federalistiese party Lega (Nord).
Soechoi Superjet 100
Indonesië 2012
Die vlug op 9 Mei was die tweede op dié dag en veronderstel om slegs vyftig minute lank te wees. 21 minute nadat die vliegtuig in Djakarta opgestyg het, het die Russiese vlieënier en sy mede-vlieënier toestemming gevra om van 'n hoogte van 3 000 meter na 1 800 meter te daal. Dit was ná die ongeluk nie bekend hoekom hulle wou daal en of toestemming daarvoor verleen is nie. Die straler het onmiddellik daarna van die radar verdwyn. 'n Ooggetuie het van 'n ongewone geluid by een van die enjins berig.
Matteo Salvini
In April 2019 het die Amerikaanse tydskrif Time Matteo Salvini onder die 100 invloedrykste persoonlikhede ter wêreld gereken en hom derhalwe op die Time 100-lys geplaas.
Kritiek op EU-beleid
Die Europese Unie se sanksies teen Rusland het talle Italiaanse uitvoerders van landbouprodukte, luukse goedere soos handvervaardigde skoene en ander produkte swaar getref. Salvini, wat as groot bewonderaar van Rusland se president Wladimir Poetin beskou word en "ekstatiese gevoelens" by Marine Le Pen, voorsitter van die Franse Rassemblement National gewek het, het EU-sanksies weens Rusland se Krim-anneksasie skerp gekritiseer en daarop gewys dat Turkye met Noord-Siprus selfs 'n deel van die amptelike EU-gebied militêr beset het sonder dat sanksies teen dié land ingestel is.
Soechoi Superjet 100
Indonesië 2012
Die vulkaan Salak word deur kenners as 'n gevaarlike omgewing vir vliegtuie beskryf wat hier dikwels erge turbulensies moet trotseer. Voor die Soechoi Superjet-ongeluk het ses vliegtuie reeds in die bergterrein neergestort.
Russiese Federasie 2019
Op 5 Mei 2019 moes Aeroflot-vlug 1492 op pad na Moermansk weens tegniese probleme kort na sy vertrek 'n noodlanding op Moskou se Sjeremetjewo-lughawe doen - blykbaar nadat die vliegtuig se kommunikasiestelsel deur 'n weerligstraal beskadig is. Die straler se agterkant was in vlamme gehul toe dit vir die derde keer neergestryk het en die brandstoftenks beskadig is.
Dit was veral passasiers in die sakeklas wat met noodglyplanke uit die vliegtuig kon ontruim. 41 van die altesaam 78 passasiers en bemanningslede is in die ongeluk dood nadat die deur in die straler se agterkant blykbaar nie betyds geopen kon word nie. In persberigte is passasiers gekritiseer wat hul handbagasie uit die vliegtuig saamgeneem het - iets wat tydens 'n noodsituasie streng verbode is omdat dit kosbare tyd vermors.
Laura Regan
Laura Regan (gebore 17 Oktober 1977) is 'n Kanadese aktrise en vervaardiger. Sy is bekend vir haar rolle in die rolprente Unbreakable (2000), My Little Eye (2002), They (2002), en Dead Silence (2007).
Pachymatisma areolata
Pachymatisma areolata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Maerua aethiopica
Maerua aethiopica is 'n struik of 'n boom wat deel is van die Capparaceae familie. Die spesie is inheems in Burundi, Demokratiese Republiek die Kongo, Ethiopië, Kameroen, Mosambiek, Sentraal-Afrikaanse Republiek, Soedan, Tanzanië, Tsjad en Zambië.
Waddesee-eilande
Die Waddesee-eilande vorm 'n argipel in die Waddesee, wat aan die oosrand van die Noordsee in noordwes Europa lê.
KwaMthole
KwaMthole is 'n nedersetting in die Mtubatuba Plaaslike Munisipaliteit, Umkhanyakude-distriksmunisipaliteit in noordoostelike KwaZulu-Natal, Suid-Afrika.
Waddesee-eilande
Die eilande strek van die noordwes van Nederland en die noordwes van Duitsland tot die weste van Denemarke en bestaan oor die algemeen uit opgedroogde moddervlaktes, strande en duine.
KwaMthole
KwaMthole is histories die tradisionele nedersetting van lede van die Mthole-stam, 'n onderafdeling van die Zoeloevolk.
Waddesee-eilande
Die Waddesee-eilande (ook Friese Eilande genoem) bestaan uit vier/vyf groepe, van suidwes na noordoos:
Mark Lindsay Chapman
Mark Lindsay Chapman (gebore 8 September 1954) is 'n Engelse akteur en vervaardiger. Hy is bekend vir sy rolle in die rolprente Titanic (1997) en Chapter 27 (2007), en in die televisiereeks Swamp Thing (1990).
Michael Cramer (akteur)
Michael Cramer (1 Maart 1930 – 28 November 2000) was 'n Duitse akteur. Hy was bekend vir sy rolle in die rolprente Parole Heimat (1955), The Big Chance (1957), en Zwei blaue Vergissmeinnicht (1963), en in die televisiereeks Interpol (1963).
Maerua arenaria
Maerua arenaria is 'n struik wat deel is van die Capparaceae familie. Die spesie is inheems in Indië, Pakistan en Sri Lanka.
25ste Dinastie van Egipte
Die 25ste Dinastie van Antieke Egipte (ook Dinastie XXV geskryf) word saam met die 21ste tot die 24ste Dinastie beskou as die land se Derde Oorgangstydperk.
Die dinastie se heersers was ’n lyn konings wat in die Nubiese Koninkryk Koesj ontstaan het en Napata as hul spirituele tuisland beskou het. Hulle het van 760 tot 656 v.C. oor ’n deel of die hele Egipte regeer. Die dinastie het begin met Kasjta se verowering van Bo-Egipte, wat gelei het tot ’n paar jaar van onsuksesvolle oorloë teen die Assiriese Ryk. Nadat die Assiriese konings Sargon II en Sanherib pogings van die Nubiese konings afgeweer het om ’n vastrapplek in die Nabye Ooste te kry, het hul opvolgers Esarhaddon en Assurbanipal Egipte binnegeval en die Nibiërs verdryf. Hulle het toe oor Egipte regeer en is opgevolg deur die 26ste Dinastie, die laaste plaaslike dinastie van Egipte voor die Persiese verowering van die land.
Heersers
Die bekende heersers van die 25ste Dinastie was:
! scope=col width="20%" | Farao ! scope=col width="30%" | Troonnaam ! scope=col width="25%" | Bewind ! scope=col width="20%" | Graftombe
Eksterne skakels
Dritte Zwischenzeit (Ägypten)
KwaMsane
KwaMsane is 'n landelike nedersetting in die Mtubatuba Plaaslike Munisipaliteit, Umkhanyakude-distriksmunisipaliteit in noordoostelike KwaZulu-Natal, Suid-Afrika.
KwaMsane is histories die tradisionele nedersetting van lede van die Msane-stam, 'n onderafdeling van die Zoeloevolk.
Maerua buxifolia
Maerua buxifolia is 'n struik wat deel is van die Capparaceae familie. Die spesie is inheems in Angola en Zimbabwe.
Anna Wintour
Dame Anna Wintour DBE (gebore 3 November 1949) is 'n Britse en Amerikaanse joernalis wat sedert 1988 die hoofredakteur van die tydskrif Vogue en sedert 2020 die globale hoofinhoudbeampte van Condé Nast is. Sy is ook die artistieke direkteur van Condé Nast en die globale redaksionale direkteur van Vogue. Met haar kenmerkende bobhaarstyl en donkerbril het Wintour 'n belangrike figuur geword in 'n groot deel van die modewêreld; sy word geprys vir haar oog vir opkomende modeneigings. Sy is bekend vir haar kil houding. Haar vader, Charles Wintour, redakteur van die Londense Evening Standard (1959-1976), het ook haar raad gevra oor hoe om die koerant relevant vir die jeug van die tydperk te maak.
Loopbaan
Wintour se loopbaan in modejoernalistiek het by twee Britse tydskrifte begin. Later het sy na die VSA verhuis waar sy by die tydskrifte New York en House & Garden gewerk het. Sy het na Londen teruggekeer as die redakteur van die Britse Vogue van 1985 tot 1987. 'n Jaar later het sy beheer oorgeneem van die franchise se tydskrif in New York en nuwe lewe geblaas in wat deur baie beskou is as 'n gestagneerde tydskrif. Daar is binne die tydskrif gedebatteer oor haar gebruik van Vogue om die modebedryf te beïnvloed. Diereregteaktiviste het haar aangeval omdat sy die dra van pels bevorder het, terwyl ander haar daarvan beskuldig het dat sy die tydskrif gebruik om elitistiese menings oor vroulikheid en skoonheid te bevorder.
'n Voormalige persoonlike assistent, Lauren Weisberger, het die topverkoperroman van 2003 The Devil Wears Prada geskryf. Die boek is in 2006 verfilm as 'n suksesvolle rolprent met Meryl Streep as Miranda Priestly, 'n moderedakteur wat vermoedelik op Wintour geskoei is. In 2009 was Wintour die fokus van nog 'n rolprent, R.J. Cutler se dokumentêr The September Issue.
Caroline Rhea
Caroline Rhea (gebore 13 April 1964) is 'n Kanadese aktrise, vervaardiger, en skryfster. Sy is bekend vir haar rolle in die rolprente Ready to Rumble (2000), Christmas with the Kranks (2004), en The Perfect Man (2005), en in die televisiereeks Sabrina, the Teenage Witch (1996).
Ashley Chin
Ashley Chin (gebore 21 Augustus 1982) is 'n Engelse akteur, skrywer, en vervaardiger. Hy is bekend vir sy rolle in die rolprente Victim (2011) en Starred Up (2013), en in die televisiereekse Casualty (1986) en The Fixer (2008).
Deense Waddesee-eilande
Die Deense Waddesee-eilande (Danske Vadehavsøer) is 'n groep van Waddesee-eilande aan die weskus van Jutland, Denemarke. Hulle hoort aan die Suider Streek van Denemarke sedert 1 Januarie 2007. Voorheen het hulle aan die graafskap van Suid-Jutland en Ribe behoort.
Die Deense eilande verskil van die Duitse Noord-Friese Eilande omdat geen Friese op die Deense eilande woon. Die Deense Waddesee-eilande word ook wel tot hierdie eilande gereken.
HMS Queen Elizabeth (slagskip)
Die HMS Queen Elizabeth was die eerste skip in die Britse Vloot wat dié naam gedra het. Sy was 'n 33,000 ton slagskip wat toegerus was met 8 x 15-duim kanonne. Sy is gebou in Portsmouth, ter water gelaat in 1913 en in diens gestel in 1914. Sy het diens gedoen tydens die Eerste Wêreldoorlog. Sy is opgegradeer net voor die uitbreek van die Tweede Wêreldoorlog te Rosyth. Sy het diens gedoen in die Middellandse See en onder andere gehelp om konvooie te beskerm na Malta en ook tydens die onttrekking van troepe op Kreta. Hierna word sy beskadig deur 'n torpedo te Alexandrië wat haar 18 maande uit diens stel. Nadat sy herstel is doen sy diens in die Verre Ooste by Burma en die Maleise skiereiland. Sy keer terug na Engeland net voor die oorlog ten einde loop.
Universiteit van Montreal
The Université de Montréal (UdeM; Franse uitspraak: ​[ynivɛʁsite də mɔ̃ʁeal]) is 'n Franssprekende navorsingsuniversiteit wat geleë is in Montreal, Quebec, Kanada.
Die universiteit se hoofkampus is geleë op die noordelike hang van Mount Royal in die Outremont en Côte-des-Neiges buurte (administratiewe gemeentes/eenhede). Die institusie bestaan uit dertien fakulteite, meer as sestig departemente en twee geaffilieerde skole: naamlik die Polytechnique Montréal (Skool van Ingenieurswese, voorheen die École Polytechnique de Montréal) en HEC Montréal (Besigheidsskool). Dit bied meer as 650 voorgraadse en nagraadse programme aan, insluitende 71 doktorale programme.
Die universiteit was in 1878 gestig as 'n satellietkampus van die Université Laval. Dit het egter 'n onafhanklike instelling geword toe dit uitgereik is met 'n Pouslike traktaat in 1919, en 'n provinsiale traktaat in 1920. Die Université de Montréal het in 1942 geskuif van Montreal se Latynse buurt na sy huidige of teenswoordige ligging te Mount Royal. Dit was in 1967 tot 'n sekulêre instansie verander by wyse van nog 'n provinsiale traktaat.
Die skool is mede-opvoedkundig (beide geslagte), en het meer as 34,335 voorgraadse studente, en oor die 11,925 nagraadse studente (uitgesluit geaffilieerde skole). Alumni en voormalige studente is regoor [Kanada woonagtig, asook regoor die wêreld, met noemenswaardige alumni wat dien as regeringsamptenare, akademici, en sakeleiers. Die universiteit is al erken deur 'n aantal publikasies wat universitêre of tersiêre prestasie betref, insluitende die Academic Ranking of World Universities, die Times Higher Education World University Rankings, QS World University Rankings, en die U.S. News & World Report Best Global University Ranking.
Gustav Czimeg
Gustav Czimeg (20 Desember 1877 – 21 Augustus 1939) was 'n Duitse akteur. Hy was bekend vir sy rolle in die rolprente Mit Leibe und Seele eigen (1919), Der Karneval der Toten (1919), Prinzesschen (1920), en Man spielt nicht mit der Liebe (1926).
Maerua bussei
Maerua bussei is 'n struik wat deel is van die Capparaceae familie. Die spesie is inheems in die Demokratiese Republiek die Kongo, Tanzanië, Uganda en Zambië.
Pachymatisma johnstonia
Pachymatisma johnstonia is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Pachymatisma en tot die familie Geodiidae. Die wetenskaplike naam van die spesie is die eerste keer geldig gepubliseer in 1842 deur Bowerbank in Johnston.
Paul Benedict
Paul Benedict (17 September 1938 – 1 Desember 2008) was 'n Amerikaanse akteur, regisseur, en kinematograaf. Hy was bekend vir sy rolle in die rolprente The Goodbye Girl (1977), The Man with Two Brains (1983), en The Addams Family (1991), en in die televisiereeks The Jeffersons (1975).
Pachymatisma bifida
Pachymatisma bifida is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Pachymatisma en tot die familie Geodiidae. Die wetenskaplike naam van die spesie is die eerste keer geldig gepubliseer in 1959 deur Burton.
Helgolandbaai
Helgolandbaai (Helgoländer Bucht) is 'n baai wat die suider deel van die Duitse Bocht vorm, wat self 'n baai van die Noordsee is. Helgolandbaai lê gedeeltelik in die Waddesee.
Helgolandbaai strek vanaf die mond van die Elbe-rivier tot by die Helgoland-eiland (die baai is ook na hierdie eiland vernoem) en lê tussen die Oos-Friese eiland van Wangerooge en die Noord-Frieslandse skiereiland van Eiderstedt.
Mazowedam
Die Mazowedam is die enigste dam in die Mazowerivier in Zimbabwe.
Die dam is 35 km noord van Harare, oos van die A11-hoofweg in die sentrale deel van Masjonaland, by. Dit is in 1920 deur die British South Africa Company gebou om besproeiingswater aan lemoenplase te verskaf.
In 1961 is die damwal verhoog tot 37 m en 'n lengte van 163 m. Dit het nou 'n bakmaat van 35 miljoen m³ en vorm 'n meer van 1,8 km² as dit vol is. Dit verskaf water aan 1 600 ha (16 km²) landbougrond.
Erge droogte
Weens heersende droogtes was die dam in die laaste dekades (1984-85 en weer in 1996) dikwels byna leeg. Dit het die potensiaal vir boerdery onder besproeiing erg benadeel.
Watersport
Andersins is dit ook vir watersport gebruik. Die dam was die tuiste van die Hunyani Roeiklub en het voorheen geriewe gebied vir St. Georges, Prince Edward, Arundel en ander roeiklubs.
Hoho
Hoho is 'n nedersetting in die Mtubatuba Plaaslike Munisipaliteit, Umkhanyakude-distriksmunisipaliteit in noordoostelike KwaZulu-Natal, Suid-Afrika.
Italia Ricci
Italia Ricci (gebore 29 Oktober 1986) is 'n Kanadese aktrise. Sy is bekend vir haar rolle in die rolprent Don Jon (2013) en in die televisiereekse Chasing Life (2014), Supergirl (2015), en Designated Survivor (2016).
Sukabumi
Sukabumi (vroeër Soekaboemi) is 'n stad en lê in die provinsie Wes-Java in Indonesië.
Gunjaneni
Gunjaneni is 'n nedersetting in die Mtubatuba Plaaslike Munisipaliteit, Umkhanyakude-distriksmunisipaliteit in noordoostelike KwaZulu-Natal, Suid-Afrika.
Stephen Churchett
Stephen Churchett (gebore 10 April 1947) is 'n Engelse akteur en skrywer. Hy is bekend vir sy rolle in die rolprente A Bridge Too Far (1977) en Secrets & Lies (1996), en in die televisiereekse The House of Eliott (1991) en Agatha Christie's Marple (2004).
Pachymatisma monaena
Pachymatisma monaena is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Pachymatisma en tot die familie Geodiidae. Die wetenskaplike naam van die spesie is die eerste keer geldig gepubliseer in 1907 deur Lendenfeld.
Alex Rice
Alex Rice (gebore 28 November 1972) is 'n Kanadese aktrise. Sy is bekend vir haar rolle in die rolprente The New World (2005), The Twilight Saga: Eclipse (2010), The Twilight Saga: Breaking Dawn - Part 1 (2011), en The Twilight Saga: Breaking Dawn - Part 2 (2012).
McGill Universiteit
McGill Universiteit se hoofkampus is geleë in Mount Royal in die middedorp van Montreal, met die tweede kampus wat geleë is in Sainte-Anne-de-Bellevue, welke ook geleë is op Montreal Eiland, 30 kilometers wes van die hoofkampus. Die universiteit is een van twee universiteit buite die Verenigde State van Amerika wat lede is van die Assosiasie van Amerikaanse Universiteite, en dit is die enigste Kanadese lid van die "Global University Leaders Forum" (GULF) binne die Wêreld Ekonomiese Forum.